184 
rendesen 3 hártyás. fehér levél burkolja, alsó része sötét barna- 
piros, feljebb halovány zöldes-sárgás, balovány, alig észrevehető 
pirosas-barna szeplőkkel. Mikor virágzásnak indul, 15—30 cm. 
magas; de virágzás közben erősen nyúlik (4—5 nap alatt 1 dm.-rel, 
sót többel), termésben — 70 cm. magas. Csak felső részében leveles, 
többnyire jóval a középen felül. A levélközökön szintén pirosas- 
barna, de haloványabb mint a töve. A levelek száma rendesen 
10 — 11. A 3 első és 3 — 5 felső örvös, a többi váltogatva áll.*) 
Levelei fűneműek, keskenyek : fokozatosan kihegyesedök ; 
eleinte 4—7, később termésben 14 cm. hosszúak; szélességük 
eleinte 2 — 3 mm., később 7 mm., vályúsak, eleinte gyenge haj- 
lással a szárhoz simulok, felmeredezők. később rézsűt elállók és 
legalább részben hajlottak, szinte sarlósak. A fiatal levelek tövükön 
is oly szélesek mint középen, az idős levelek azonban tő felé jól 
észrevehetőig keskenyedök. Az egész növény kissé deres. Szára 
egy, ritkán két virágú. 
Virága bókol, 6 lepellevele erősen szétterpeszkedik, úgy- 
hogy a virág átmérője átlagban 5 cm. Az egyszer nyílott virág többé 
be nem csukódik éjjel sem. A lepellevelek hossza átlagban 2’5 cm. 
A külsők 6—7 mm. szélesek, legnagy-obb szélességük a csúcs 
felé eső részen van, a belsők átlagban 1 cm. szélesek és körül- 
belül a középen legszélesebbek; tehát valamennyi, de kivált a 
külsők keskeny kerülékesek. Külsejük kissé deres, biborbarna színű 
sötét, szabálytalan pettyekkel, sárgás zöld rövidszőrű csúcscsal. 
A belső oldalon halványabb biborbarnák, kevesebb, de jobban 
szembetűnő szabálytalan petty ekkel, csúcsuk felé sárgás-zöldek és 
a középen egy T csaknem két mm. széles sárgás-zöld feltűnő sáv 
húzódik, melyet a középen lefutó ér mint egy szinte tollal húzott 
vonal kettéválaszt. A kerek, 2 — 3 mm. átmérőjű mézfejtőmirigy 
a tőtől körülbelül 5 mm.-nyire fekszik. A kipúposodás a kívülről 
erősen szembetűnő és a tőig való lefutását a sötétbibor- barna 
alapon feltűnő zöldes- sárga sáv jelzi. 
A porzók száma 6; a zacskók elporzás előtt 8—9 mm. 
hosszúak, 2 mm. szélesek, olyan hosszúak, mint a szálaik. Nem 
érnek meg egyszerre; minden nap 1 — 2 érik. A körülbelül 4 mm. 
hosszú bibeszál 3 szétterpeszkedő, egyenként ép oly hosszú bibében 
végződik. 
Termése buzogányalakú, illetve letompított élú három- 
oldalú hasáb; hossza 2 - 5 3 cm., vastagsága élő példán mérve 
L5 cm. Barázdáiban deres, alúl hirtelen összeszűkül 3—4 mm.-es 
*) Ezen szabály alól az összes megfigyelt példák közt csak két kivételt 
találtam. Az egyik növény legalsó levele magánosán állott, a második azonban a 
harmadikkal átellenes állású volt ; legfelül is két levél fejlődött egymással szem- 
ben. Ezen növény egyébképpen is rendellenes volt. Termője teljesen hiányzott és 
porzóinak a száma csak öt volt. 
A másik növénynek 13 levele közül, a felső liáromlevelü örvtől eltekintve, 
két pár átellenes levele volt, de ennek a virága is korán elcsökevényesedett és 
meddő maradt. 
